《翻香令 暮春偶感》
清代·江珠

绿肥红瘦蝶蜂慵。捉花留絮恨匆匆。试倩一帘香雨，几缕茶烟，阑住东风。

有情争似可怜虫。愿消智慧变痴聋。博得酒酣饭饱，好懵腾，归去黑甜中。

作者简介：江珠，字碧岑，号小维摩，甘泉人，监生江藩妹，诸生吾学海室。工词赋，尤长骈体文，通经史，并善舞剑，著有《青藜阁诗文集》、《小维摩集》。